**KORRALDUS**

Tallinn ....... 09.2017 nr KKO 1-3/17/...........

**Mittetulundusühingu Kungla Sadam vee erikasutusloa nr L.VV/327499 muutmine**

**I. Asjaolud**

Keskkonnaamet on oma 04.04.2016 korraldusega nr 1-3/16/822 andnud Mittetulundusühingule Kungla Sadam (registrikood 80300868, edaspidi *taotleja*) vee erikasutusloa nr L.VV/327499 (edaspidi ka *luba*). Luba on antud kehtivusega 15.07.2016 – 31.12.2017 Kungla sadama süvendamiseks kuni -2,0 meetrini sadamale määratud akvatooriumi piires mahus kuni 6000 m3. Vee erikasutuse piirkonna koordinaadid on loale kantud järgmiselt:

58º 21' 48,13" 22º 57' 16,99"

58º 21' 50,66" 22º 57` 23,15"

58º 21'50,33 " 22º 57' 24,25"

58º 21' 47,25" 22º 57' 19,19"

58º 21' 46,8" 22º 57' 19,39"

58º 21' 45,68" 22º 57' 18,28"

58º 21' 46,35" 22º 57' 15,50".

Taotleja esitas Keskkonnaametile 11.08.2017 kirjaga taotluse, sooviga muuta loa punkti 1.8 „Vee erikasutuse piirkond“ kuna peale loa väljastamist on selgunud, et sadama faarvaater vajab süvendamist ka mõnevõrra kaugemal, kui esialgu arvati ning olemasolevas loas on märgitud. Tulenevalt eeltoodust oleks vajalik muuta loale kantud seitsmest koordinaadist kahte koordinaati. Lisaks on PRIA rahastamisotsusest tulenevalt vajalik muuta loa punkti 3.5 „Kehtivuse algus ja lõpu kuupäev“ ning pikendada vee erikasutusloa kehtivuse tähtaega kuni 30.09.2018. Taotlus saabus ja registreeriti Keskkonnaametis 14.08.2017 nr 14-6/17/9433 all. Sadama süvendamise maht 6000 m3 jääb samaks.

Vastavalt veeseaduse § 9 lg 101 p-le 5 muudetakse vee erikasutusluba muuhulgas juhul, kui vee erikasutusloa omaja on esitanud selleks põhjendatud taotluse. Veeseaduse § 9 lg-st 5 tulenevalt annab vee erikasutusloa Keskkonnaamet, seega on Keskkonnaamet pädev organ muutmaks vee erikasutusluba.

**1.1 Taotluse avalikustamine ja seisukohtade ärakuulamine**

Veeseaduse § 91 lg 1 kohaselt avaldab vee erikasutusloa andja vee erikasutusloa taotluse saamisest alates 21 päeva jooksul pärast vee erikasutusloa taotluse menetlusse võtmist sellekohase teate ametlikus väljaandes Ametlikud Teadaanded. Teade vee erikasutusloa muutmise taotlemise kohta avalikustati 29.08.2017 st. tähtaegselt. Ettepanekuid ja vastuväiteid vee erikasutusloa taotluse avalikustamise käigus ei laekunud.

**1.2 Eelnõu avalikustamine ja seisukohtade ärakuulamine**

Veeseaduse § 11 kohaselt kohaldatakse veeseaduse § 8 lg 2 p-de 6 ja 7 alusel antava vee erikasutusloa andmise menetlusele haldusmenetluse seaduse (edaspidi *HMS*) avatud menetluse sätteid, arvestades veeseaduse erisusi. Kooskõlas veeseaduse § 91 lg-te 22 ja 3 ning HMS §-dega 48 ja 49 tegi loa andja xx.xx.2017 ametlikus väljaandes Ametlikud Teadaanded avalikkusele teatavaks vee erikasutusloa muutmise korralduse eelnõu ja muudetud vee erikasutusloa eelnõu. Loa andja edastas eelnõud vastavalt HMS § 40 lg-le 1 taotluse esitajale. Vastavalt HMS § 49 lg-le 2 ei või ettepanekute ja vastuväidete esitamiseks tähtaeg olla lühem, kui kaks nädalat väljapaneku algusest arvates. Veeseaduse § 91 lg 22 kohaselt on vee erikasutusloa andmise menetluses korraldatava avaliku väljapaneku kestus vähemalt 14 päeva. Eelnõuga oli võimalik tutvuda kahe nädala jooksul alates teate ilmumisest ametlikus väljaandes Ametlikud Teadaanded.

II. KAALUTLUSED LOA MUUTMISEL

Vastavalt HMS § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa muutmise otsuse lähtudes taotluses esitatud informatsioonist ning vee kasutamist ja kaitset sätestavatest õigusaktidest.

**2.1 Keskkonnamõju hindamise eelhindamisest**

KeHJS § 6 lg 2 p-i 18 ja lõigete 22, 3 ja 31, § 11 lg-te 2 ja 4 ning Vabariigi Valitsuse 29.08.2005 määruse nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” (edaspidi *KMH määrus*) § 11 p-i 7 kohaselt peab otsustaja andma hinnangu selle kohta, kas Taotleja poolt kavandatava tegevusega võib eeldatavalt kaasneda oluline keskkonnamõju või mitte ning otsustama keskkonnamõju hindamise (edaspidi *KMH*) algatamise või algatamata jätmise üle. KeHJS § 9 kohaselt on otsustaja tegevusloa andja, vastavalt veeseaduse § 9 lg-le 5 annab vee erikasutusloa Keskkonnaamet. Seega on Keskkonnaamet otsustajaks KeHJS tähenduses.

Taotleja taotleb vee erikasutusloa muutmist kuna peale loa väljastamist on selgunud, et sadama faarvaater vajab süvendamist ka mõnevõrra kaugemal, kui esialgu arvati ning olemasolevas loas on märgitud. Lisaks on PRIA rahastamisotsusest tulenevalt vajalik pikendada vee erikasutusloa kehtivuse tähtaega.

KeHJS § 6 lg-te 22 ja 31 kohaselt otsustatakse KMH vajalikkus lähtudes KeHJS § 6 lg-e 3 kohase eelhinnangu tulemusest (vt lisa 1). Keskkonnaameti hinnangul puudub kavandataval tegevusel oluline keskkonnamõju, mistõttu KMH algatamine ei ole vajalik järgmistel põhjustel:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul arvestatakse vee erikasutusloas kehtestatavate nõuete ja tingimustega;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikule juhul arvestatakse vee erikasutusloas nr L.VV/327499 kehtestatud nõuete ja tingimustega;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

**2.2 Kaalutlused vee erikasutusloa muutmisel**

Olemasoleva loaga võrreldes muutub mõnevõrra vaid vee erikasutuse piirkond ja vee erikasutamise võimaliku aja pikkus. Vee erikasutuse antud juhul sadama süvendamise mahtu 6000 m3 ei muudeta. Vee erikasutusloa ajaline pikendamine ei too kaasa olulist mõju veekeskkonnale, kuna loas jäävad kehtima vee erikasutusega kaasneva võimaliku negatiivse keskkonnamõju vähendamise meetmed.

Süvendusmaterjali moodustavad peamiselt kruus ja savi, mille eemaldamisel võib sadamaga piirneval merealal suureneda heljumikontsentratsioon, mis omakorda mõjutab veekvaliteeti. Kõiguste laht on kudemiseks sobiv eelkõige ahvenale, kes alustab kudemist aprilli keskel. Ahvena larvid kooruvad juuni alguseks. Teistest liikidest esineb piirkonnas arvukalt särge ja hõbekokre. Tagamaks kevadist kuderahu tuleb süvendustööd peatada kevadisel kudeajal 15.aprillist kuni 15.juunini.

Planeeritavate tööde läheduses puudub avalik supelrand, mille puhul vee kvaliteedi mõjutamine võiks olla oluline selle kasutajatele. Süvendatava pinnase näol on tegemist looduslikult puhta materjaliga, mis ei sea selle paigaldamisele erinõudeid.

Sadama süvendamine ei avalda olulist mõju rannalähedasel alal hüdrodünaamilisele režiimile, mis omakorda võiks põhjustada ümberkaudsete randade olulisi muutusi. Vee erikasutusega seotud tööd on sobivate ilmastikutingimuste korral teostatavad lühikese ajaperioodi jooksul (ca 2-4 nädalat), mistõttu on vee erikasutuse mõju kokkuvõttes lokaalne ning lühiajaline.

Arvestades tööde mahtu ning lokaalset mõju puudub ka vajadus vee erikasutuse järgse seire teostamiseks.

III. OTSUSTUS

Tulenevalt eeltoodust ja Mittetulundusühingu Kungla Sadam (registrikood 80300868) taotlusest; lähtudes veeseaduse § 8 lg 2 p-st 6 ja 7, § 9 lg-st 5, § 9 lg 1 p-d 1 ja 2 määruse nr 18 §-st 21; vastavalt KeHJS § 3, § 6 lg 2 p-le 18 ja lg-tele 22, 3 ja 31, § 9, § 11 lg-tele 2 ja 4, § 12 lg-e 11 p-le 1, KMH määruse § 11 p-ile 7 ning kooskõlas Keskkonnaameti peadirektori 15.08.2016 käskkirja nr 1-1/16/306 "Osakondade põhimääruste kinnitamine" p-dega 2.1.1 ja 3.5.8 otsustan:

**1. Jätta algatamata keskkonnamõju hindamine Mittetulundusühingu Kungla Sadam (registrikood 80300868)** **vee erikasutusloa muutmise taotluse menetluse raames. Täiendavad keskkonnauuringud ei ole vajalikud.**

**2. Muuta Keskkonnaameti 04.04.2016 korraldusega nr 1-3/16/822 antud vee erikasutusloa nr L.VV/327499 punkte 1.8 ja 3.5 ning sõnastada need järgmiselt:**

|  |  |
| --- | --- |
| 1.8. Vee erikasutuse piirkond (maakond, vald, linn, alev, küla) | Kungla sadam (edaspidi ka sadam) asub Kõiguste lahe läänekaldal, Kungla sadama kinnistul, Kungla külas, Valjala vallas Saaremaal 100% tootmismaa sihtotstarbega kinnistul (kinnistu katastritunnus: 85801:005:0281). Vee erikasutuse piirkonna koordinaadid on:  58º 21' 48,13" 22º 57' 16,99"  58º 21' 52,95" 22º 57' 26,95"  58º 21' 52,17" 22º 57' 28,91"  58º 21' 47,25" 22º 57' 19,19"  58º 21' 46,8" 22º 57' 19,39"  58º 21' 45,68" 22º 57' 18,28"  58º 21' 46,35" 22º 57' 15,50" |

|  |  |
| --- | --- |
| 3.5. Kehtivuse alguse ja lõpu kuupäev (vee erikasutusloaga lubatud tegevuse alguse ja lõpu kuupäev) | 16.07.2016 – 30.09.2018 |

**Kõik ülejäänud loa tingimused jäävad samaks.**

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Halduskohtusse halduskohtumenetluse seadustikus sätestatud korras.